„Не мога да разбера тая омраза, която те кара да градиш политика на базата на лъжата и да я тиражираш всеки ден“, коментира по време на правителственото заседание премиерът Бойко Борисов. Той и министрите проведоха дискусия по спекулациите, свързани със сертифицирането на средства по Програмата за развитие на селските райони (2007-2013).<?xml:namespace prefix = "o" ns = "urn:schemas-microsoft-com:office:office" />
„Аз никога не съм пожелавал на когото и да било да се спират фондове, защото това са пари за хората, за държавата, за България. Това е просто безотговорно. Сигурно, ако на тях им дадат право в Брюксел, първи те ще спрат фондовете за България, само да е зле кабинетът в момента, без да мислят, че това удря държавата“, допълни министър-председателят. Той посочи, че, за съжаление, всички коментари се чуват и в Европа. „Хората не могат да ни разберат – искаме да ни спрат фондовете ли, искаме да ни спрат програмите ли, какво искаме, това ли ни е желанието? А всъщност тези пари не отиват нито в ГЕРБ, нито в БСП, нито в която и да е партия – те отиват в бизнеса, в общините, отиват при хората реално“, заяви Борисов.
Пълния текст на дискусията по темата можете да прочетете тук.